


בבית משפט השלום 								ת.א. 24/
בכפר סבא

תאריך חתימת המסמך: 18.1.24

התובע:                  משה אלון, ת.ז. 027750488
			מרחוב תופח 9, מודיעין מכבים רעות
			טלפון: 052-5786759
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –

הנתבע:             	מנורה חברה לביטוח בע"מ
			מרחוב ז'בוטינסקי 23, רמת גן
			טל': 03-7108083;פקס: 03-7604059
			דוא"ל: TVIOTGUF@menora.co.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 














חלק 2: 

(1) בעלי הדין : 

1. התובע, יליד 26.3.1970, היה בכל הזמנים הרלבנטיים לתביעה זו הנוהג ו/או המשתמש ברכב הנושא מספר רישוי 438-19-802 (להלן: "הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב אישור משטרה ותמונות מזירת התאונה, מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, עורך דין עצמאי בתחום הפלילי והתעבורה, מתקשה מאז התאונה ומחמת תוצאותיה בביצוע עבודתו, נזקק להפוגות ממושכות במהלכה נגרמו לו הפסדי שכר ויגרמו לו גם בעתיד.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 14.5.23, בשעה 08:00 או בסמוך לכך, בכביש 443, ק"מ מס' 8, היה הרכב מעורב בתאונה עם רכב הנושא מ"ר 41-467-30 אשר התנגש בו בחוזקה והתובע נחבל בגופו (להלן: "התאונה").

8. ממקום התאונה הובהל התובע באמבולנס לבית החולים אסף הרופא, בצריפין, שם אובחנו חבלות בראש, בצוואר ובגב. לאחר קבלת טיפול רפואי ראשוני שוחרר התובע לביתו בהמלצה לנטילת משככי כאבים, המשך מעקב רפואי ומנוחה.

9. התובע אשר המשיך לסבול מכאבים והגבלה בתנועות הצוואר והגב, כמו גם, מכאבי ראש וטינטון, טופל במסגרת קופת החולים והוחלט להפנותו לבדיקת אף, אוזן וגרון, ביצוע טיפולי פיזיותרפיה, המשך מעקב רפואי ומנוחה.

10. בבדיקת התובע הודגמו הגבלות ניכרות בתנועות עמוד השדרה הצווארי והמותני והוחלט להפנותו בנוסף גם לביצוע טיפולי רפואה משלימה והמלצה לעבודה נוירודינמית לגפיים.

11. התובע נבדק ע"י מומחה אף, אוזן וגרון אשר הפנה את התובע לבדיקת שמיעה אשר הדגימה ירידה קלה בשמיעה וטנטון.

12. התובע הופנה להמשך מעקב רפואי, בדיקות נוספות והמשך טיפולי רפואה משלימה.

רצ"ב תעודות רפואיות, מסומנות "כנספח 2".

13. מאז התאונה סובל התובע מכאבים והגבלה בתנועות הצוואר והגב, מכאבי ראש, ירידה בשמיעה וטינטון, מקושי בכתיבה ובהקלדה, מקושי בנשיאת משאות, מקושי בעמידה, הליכה וישיבה ממושכות, מקושי בכיפוף והרמה, מחוסר יציבות, מקשיי הירדמות ושינה לא רציפה, מקשיי ריכוז, הוא תלוי בטיפול תרופתי לשיכוך כאב, נזקק לקבלת טיפול רפואי והטיפולים בו צפויים להימשך גם בעתיד. 

14. התובע עורך דין עצמאי בתחום הפלילי ובתחום התעבורה, עבודה הכרוכה מעצם טיבה וטבעה בהקלדה, כתיבה, ריכוז והופעות בדיונים, מתקשה מחמת התאונה ותוצאותיה בביצוע עבודתו נזקק להפוגות ממושכות במהלכה, ונגרמו לו הפסדי שכר.

15. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

16. עקב מגבלותיו הנובעות מהתאונה, בשים לב לאופי פגיעתו נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 
1. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          115,000 ₪ 
(2)  עזרת הזולת בעבר –	           				              20,250 ₪  
(3)  הוצאות רפואיות ונסיעות לטיפולים בעבר –	           8,920 ₪ 
(4)  הסעות מיוחדות ושימוש מוגבר במוניות בעבר -            14,250 ₪


2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות מיוחדות ומוניות בעתיד. 
(5)  פיצוי בגין נזקיו הלא ממוניים של התובע. 


פירוט העובדות המקנות סמכות לבית המשפט:
 
לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						               אריאל פרייברג, עו"ד
								          ב"כ התובע

